title: Provedbena uredba Komisije (EU) br. 430/2014 оd 25. travnja 2014 . o izdavanju dozvola za uvoz riže u okviru carinskih kvota koje su za podrazdoblje mjeseca travnja 2014. otvorene Provedbenom uredbom (EU) br. 1273/2011

text:
               26.4.2014

               HR

               Službeni list Europske unije

               L 125/70

         PROVEDBENA UREDBA KOMISIJE (EU) br. 430/2014
   оd 25. travnja 2014.
   o izdavanju dozvola za uvoz riže u okviru carinskih kvota koje su za podrazdoblje mjeseca travnja 2014. otvorene Provedbenom uredbom (EU) br. 1273/2011
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   uzimajući u obzir Provedbenu uredbu Komisije (EU) br. 1273/2011 od 7. prosinca 2011. o otvaranju određenih carinskih kvota za uvoz riže i lomljene riže i o upravljanju tim kvotama (2), a posebno prvi stavak njezina članka 5.,
   budući da:

               (1)

               Provedbenom uredbom (EU) br. 1273/2011 otvorene su određene uvozne carinske kvote za rižu i lomljenu rižu, razvrstane po zemlji podrijetla i podijeljene na nekoliko podrazdoblja u skladu s Prilogom I. navedenoj Provedbenoj uredbi, te je predviđeno upravljanje njima.

               (2)

               Travanj je drugo podrazdoblje za kvotu predviđenu člankom 1. stavkom 1. točkom (a) Provedbene uredbe (EU) br. 1273/2011.

               (3)

               Iz obavijesti dostavljenih u skladu s člankom 8. točkom (a) Provedbene uredbe (EU) br. 1273/2011 proizlazi da se za kvotu s rednim brojem 09.4130 zahtjevi podneseni u prvih deset radnih dana travnja 2014. u skladu s člankom 4. stavkom 1. te Provedbene uredbe odnose na količinu veću od dostupne. Stoga je potrebno odrediti u kojoj se mjeri uvozne dozvole mogu izdavati tako da se odredi koeficijent dodjele koji će se primjenjivati na količinu zatraženu u okviru predmetne kvote.

               (4)

               Iz tih obavijesti proizlazi i da se za kvote s rednim brojevima 09.4127 – 09.4128 – 09.4129 zahtjevi podneseni u prvih deset radnih dana travnja 2014. u skladu s člankom 4. stavkom 1. Provedbene uredbe (EU) br. 1273/2011 odnose na količinu manju od dostupne.

               (5)

               Potrebno je utvrditi i ukupnu količinu raspoloživu za sljedeće podrazdoblje za kvote s rednim brojevima 09.4127 – 09.4128 – 09.4129 – 09.4130, u skladu s prvim podstavkom članka 5. Provedbene uredbe (EU) br. 1273/2011.

               (6)

               Kako bi se omogućilo dobro upravljanje postupkom izdavanja uvoznih dozvola, ova Uredba treba stupiti na snagu odmah nakon objave,

         DONIJELA JE OVU UREDBU:
   Članak 1.
   1.   Za zahtjeve za uvozne dozvole za rižu u okviru kvote s rednim brojem 09.4130 iz Provedbene uredbe (EU) br. 1273/2011 podnesene u prvih deset radnih dana travnja 2014. dozvole se izdaju za zatraženu količinu pomnoženu s koeficijentom dodjele utvrđenim u Prilogu ovoj Uredbi.
   2.   Ukupna količina raspoloživa za sljedeće podrazdoblje u okviru kvota s rednim brojevima 09.4127 – 09.4128 – 09.4129 – 09.4130 iz Provedbene uredbe (EU) br. 1273/2011 utvrđena je u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. travnja 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 325, 8.12.2011., str. 6.

      PRILOG
      Količine koje se trebaju dodijeliti za podrazdoblje travnja 2014. i količine raspoložive za sljedeće podrazdoblje u skladu s Provedbenom uredbom (EU) br. 1273/2011
      Kvota za bijelu ili polubijelu rižu obuhvaćenu oznakom KN 1006 30 iz članka 1. stavka 1. točke (a) Provedbene uredbe (EU) br. 1273/2011:

                  Podrijetlo

                  Redni broj

                  Koeficijent dodjele za podrazdoblje travnja 2014.

                  Ukupna količina raspoloživa za podrazdoblje srpnja 2014. (kg)

                  Sjedinjene Američke Države

                  09.4127

                  — (1)

                  28 348 416

                  Tajland

                  09.4128

                  — (1)

                  9 942 723

                  Australija

                  09.4129

                  — (1)

                  567 310

                  Drugo podrijetlo

                  09.4130

                  0,81836 %

                  0

         (1)  Zahtjevi se odnose na količine manje od dostupnih ili jednake dostupnima: stoga su svi zahtjevi prihvatljivi.


title: Provedbena uredba Komisije (EU) br. 902/2014 оd 19. kolovoza 2014. o izmjeni Uredbe Vijeća (EZ) br. 1415/2004 u pogledu prilagodbe najviše dopuštene godišnje količine ribolovnog napora za određena ribolovna područja za Ujedinjenu Kraljevinu

text:
               20.8.2014

               HR

               Službeni list Europske unije

               L 245/1

         PROVEDBENA UREDBA KOMISIJE (EU) br. 902/2014
   оd 19. kolovoza 2014.
   o izmjeni Uredbe Vijeća (EZ) br. 1415/2004 u pogledu prilagodbe najviše dopuštene godišnje količine ribolovnog napora za određena ribolovna područja za Ujedinjenu Kraljevinu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1954/2003 od 4. studenoga 2003. o upravljanju ribolovnim naporom koji se odnosi na određena ribolovna područja i resurse Zajednice (1), a posebno njezin članak 12. stavak 1.,
   budući da:

               (1)

               Uredbom (EZ) br. 1954/2003 predviđa se donošenje uredbe o utvrđivanju najviše dopuštene godišnje količine ribolovnog napora za svaku državu članicu, za svako područje i vrstu ribolova u skladu s člancima 3. i 6. te Uredbe. U skladu s tim, Uredbom Vijeća (EZ) br. 1415/2004 (2) utvrđuju se najviše dopuštene godišnje količine ribolovnog napora za ta ribolovna područja i tu vrstu ribolova.

               (2)

               U skladu s člankom 12. stavkom 1. Uredbe (EZ) br. 1954/2003 Komisija može, na zahtjev države članice, premjestiti ribolovni napor među područjima ili odjeljcima kako bi se državi članici omogućilo da u cijelosti iskoristi svoje ribolovne mogućnosti.

               (3)

               Ujedinjena Kraljevina zatražila je 2. lipnja 2014. od Komisije prijenos 30 000 kW dana iz zone ICES-a VII. u zonu ICES-a VIII. Ujedinjena Kraljevina dostavila je 16. lipnja 2014. dodatne informacije o iskorištenosti kvota i aktivnosti plovila u zoni ICES-a VIII. Informacijama koje je dostavila Ujedinjena Kraljevina opravdava se traženo premještanje ribolovnog napora između dotičnih područja.

               (4)

               Uredbu (EZ) br. 1415/2004 stoga treba na odgovarajući način izmijeniti.

               (5)

               Mjere predviđene ovom Uredbom u skladu su s mišljenjem Odbora za ribarstvo i akvakulturu,

         DONIJELA JE OVU UREDBU:
   Članak 1.
   Izmjena Uredbe (EZ) br. 1415/2004
   U Prilogu I. Uredbi Vijeća (EZ) br. 1415/2004 stupac za Ujedinjenu Kraljevinu u tablici A., povezan s najvišom razinom godišnjeg ribolovnog napora za pridnene vrste osim onih obuhvaćenih Uredbom (EZ) br. 2347/2002, zamjenjuje se sljedećim:

                  Ukupno

               „50 021 901

               ICES V., VI.

               24 017 229

               ICES VII.

               25 756 266

               ICES VIII.

               248 406

               ICES IX.

               0

               ICES X.

               0

               CECAF 34.1.1.

               0

               CECAF 34.1.2.

               0

               CECAF 34.2.0.

               0”

         Članak 2.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. kolovoza 2014.

            Za Komisiju

            Predsjednik

         José Manuel BARROSO

      (1)  SL L 289, 7.11.2003., str. 1.

      (2)  Uredba Vijeća (EZ) br. 1415/2004 od 19. srpnja 2004. o utvrđivanju najviše dopuštene godišnje količine ribolovnog napora za određena ribolovna područja i vrstu ribolova (SL L 258, 5.8.2004., str. 1.).


title: Provedbena uredba Komisije (EU) 2016/19 оd 8. siječnja 2016. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 4. siječnja 2016. do 5. siječnja 2016. u okviru carinske kvote koja je Uredbom (EZ) br. 1918/2006 otvorena za maslinovo ulje podrijetlom iz Tunisa

text:
               9.1.2016

               HR

               Službeni list Europske unije

               L 6/1

         PROVEDBENA UREDBA KOMISIJE (EU) 2016/19
   оd 8. siječnja 2016.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 4. siječnja 2016. do 5. siječnja 2016. u okviru carinske kvote koja je Uredbom (EZ) br. 1918/2006 otvorena za maslinovo ulje podrijetlom iz Tunisa
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 1. i 3.,
   budući da:

               (1)

               Uredbom Komisije (EZ) br. 1918/2006 (2) otvorena je godišnja carinska kvota za uvoz djevičanskog maslinova ulja obuhvaćenog oznakama KN 1509 10 10 i KN 1509 10 90 koje je u cijelosti dobiveno u Tunisu i izravno iz te zemlje prevezeno u Uniju.

               (2)

               Člankom 2. stavkom 1. Uredbe (EZ) 1918/2006 utvrđuje se za 2016. količina kvote rednog broja 09.4032 na 56 700 tona.

               (3)

               Količine obuhvaćene zahtjevima za uvozne dozvole podnesenima od 4. siječnja 2016. do 5. siječnja 2016. premašuju raspoložive količine. Stoga je potrebno odrediti u kojoj se mjeri mogu izdavati uvozne dozvole tako da se odredi koeficijent dodjele koji će se primjenjivati na zatražene količine, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (4)

               Potrebno je obustaviti izdavanje uvoznih dozvola za carinsku kvotu rednog broja 09.4032 iz Uredbe (EZ) br. 1918/2006 za tekuće razdoblje kvote.

               (5)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine obuhvaćene zahtjevima za uvozne dozvole u okviru kvote rednog broja 09.4032 iz članka 2. stavka 1. Uredbe (EZ) br. 1918/2006 koji su podneseni od 4. siječnja 2016. do 5. siječnja 2016. množe se s koeficijentom dodjele od 74,495088 %.
   2.   Podnošenje novih zahtjeva za uvozne dozvole u okviru kvote rednog broja 09.4032 iz članka 2. stavka 1. Uredbe (EZ) br. 1918/2006 obustavlja se od 11. siječnja 2016. za tekuće razdoblje kvote.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. siječnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 1918/2006 od 20. prosinca 2006. o otvaranju i utvrđivanju upravljanja carinskom kvotom za maslinovo ulje podrijetlom iz Tunisa (SL L 365, 21.12.2006., str. 84.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).


title: Provedbena uredba Komisije (EU) 2016/370 оd 15. ožujka 2016. o odobravanju aktivne tvari pinoksadena u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, o izmjeni Priloga Provedbenoj uredbi Komisije (EU) br. 540/2011 i o dopuštanju državama članicama da produlje privremena odobrenja izdana za tu aktivnu tvar (Tekst značajan za EGP)

text:
                  16.3.2016

                  HR

                  Službeni list Europske unije

                  L 70/7

            PROVEDBENA UREDBA KOMISIJE (EU) 2016/370
      оd 15. ožujka 2016.
      o odobravanju aktivne tvari pinoksadena u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, o izmjeni Priloga Provedbenoj uredbi Komisije (EU) br. 540/2011 i o dopuštanju državama članicama da produlje privremena odobrenja izdana za tu aktivnu tvar
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. i članak 78. stavak 2.,
      budući da:

                  (1)

                  U skladu s člankom 80. stavkom 1. točkom (a) Uredbe (EZ) br. 1107/2009 Direktiva Vijeća 91/414/EEZ (2) primjenjuje se, u odnosu na postupak i uvjete za odobravanje, na aktivne tvari za koje je odluka donesena u skladu s člankom 6. stavkom 3. te Direktive prije 14. lipnja 2011. Odlukom Komisije 2005/459/EZ (3) potvrđeno je da pinoksaden ispunjava uvjete iz članka 80. stavka 1. točke (a) Uredbe (EZ) br. 1107/2009.

                  (2)

                  U skladu s člankom 6. stavkom 2. Direktive 91/414/EEZ Ujedinjena Kraljevina je 31. ožujka 2004. od trgovačkog društva Syngenta Crop Protection AG primila zahtjev za uvrštenje aktivne tvari pinoksadena u Prilog I. Direktivi 91/414/EEZ. Odlukom 2005/459/EZ potvrđeno je da je dokumentacija „cjelovita” te se može smatrati da u načelu ispunjava zahtjeve u pogledu podataka i informacija iz priloga II. i III. Direktivi 91/414/EEZ.

                  (3)

                  Za tu su aktivnu tvar ocijenjeni učinci na zdravlje ljudi, zdravlje životinja te na okoliš u skladu s odredbama iz članka 6. stavaka 2. i 4. Direktive 91/414/EEZ za uporabe koje je predložio podnositelj zahtjeva. Imenovana država članica izvjestiteljica, Ujedinjena Kraljevina, dostavila je 30. studenoga 2005. nacrt izvješća o ocjeni. U skladu s člankom 11. stavkom 6. Uredbe Komisije (EU) br. 188/2011 (4) dana 6. lipnja 2011. od podnositelja zahtjeva zatražene su dodatne informacije. Ocjena dodatnih podataka koju je provela Ujedinjena Kraljevina dostavljena je u obliku dopuna nacrtu izvješća o ocjeni 30. siječnja 2012.

                  (4)

                  Nacrt izvješća o ocjeni pregledale su države članice i Europska agencija za sigurnost hrane (dalje u tekstu: „Agencija”). Agencija je 14. lipnja 2013. Komisiji dostavila svoj zaključak (5) o stručnom pregledu procjene rizika aktivne tvari pinoksaden u pesticidima. Taj su nacrt izvješća o ocjeni i zaključak Agencije pregledale države članice i Komisija u okviru Stalnog odbora za bilje, životinje, hranu i hranu za životinje te su ga finalizirale 29. siječnja 2016. u obliku izvješća Komisije o pregledu za pinoksaden.

                  (5)

                  Razna su ispitivanja pokazala kako se za sredstva za zaštitu bilja koja sadržavaju pinoksaden može očekivati da u načelu ispunjavaju zahtjeve utvrđene u članku 5. stavku 1. točkama (a) i (b) te članku 5. stavku 3. Direktive 91/414/EEZ, posebno u pogledu uporaba koje su ispitane i detaljno opisane u izvješću Komisije o pregledu. Stoga je primjereno odobriti pinoksaden.

                  (6)

                  U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je međutim postaviti određene uvjete i ograničenja. Posebno je primjereno zatražiti dodatne potvrdne informacije.

                  (7)

                  Prije izdavanja odobrenja državama članicama i zainteresiranim stranama treba omogućiti primjereno razdoblje za pripremu za ispunjavanje novih zahtjeva koji proizlaze iz odobrenja.

                  (8)

                  Ne dovodeći u pitanje obveze predviđene Uredbom (EZ) br. 1107/2009 koje proizlaze iz odobrenja i uzimajući u obzir posebnu situaciju nastalu prijelazom s Direktive 91/414/EEZ na Uredbu (EZ) br. 1107/2009, trebalo bi se primijeniti sljedeće. Državama članicama bi nakon izdavanja odobrenja trebalo omogućiti šestomjesečni rok za pregled odobrenja za sredstva za zaštitu bilja koja sadržavaju pinoksaden. Države članice trebale bi prema potrebi mijenjati, zamijeniti ili povući odobrenja. Odstupajući od tog roka, trebalo bi predvidjeti dulje razdoblje za dostavu i ocjenu cjelovite dokumentacije iz Priloga III., kako je utvrđeno u Direktivi 91/414/EEZ, za svako sredstvo za zaštitu bilja i svaku predviđenu uporabu u skladu s jedinstvenim načelima.

                  (9)

                  Iskustvo stečeno uvrštenjem aktivnih tvari ocijenjenih u okviru Uredbe Komisije (EEZ) br. 3600/92 (6) u Prilog I. Direktivi 91/414/EEZ pokazalo je da može doći do poteškoća u tumačenju obveza nositelja postojećih odobrenja u pogledu pristupa podacima. Stoga je, radi izbjegavanja daljnjih poteškoća, potrebno pojasniti obveze država članica, a posebno obvezu provjere ima li nositelj odobrenja pristup dokumentaciji koja ispunjava zahtjeve iz Priloga II. toj Direktivi. Međutim tim se pojašnjenjem državama članicama ili nositeljima odobrenja ne nameću nove obveze u odnosu na do sada donesene direktive o izmjeni Priloga I. toj Direktivi ili uredbe o odobravanju aktivnih tvari.

                  (10)

                  U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi Komisije (EU) br. 540/2011 (7).

                  (11)

                  Isto tako je primjereno državama članicama dopustiti produženje privremenih odobrenja za sredstva za zaštitu bilja koja sadržavaju pinoksaden, kako bi im se omogućilo dovoljno vremena za ispunjivanje obveza propisanih u ovoj Uredbi u pogledu navedenih privremenih odobrenja.

                  (12)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Odobravanje aktivne tvari
      Aktivna tvar pinoksaden, kako je određeno u Prilogu I., odobrava se u skladu s uvjetima utvrđenim u tom Prilogu.
      Članak 2.
      Ponovna ocjena sredstava za zaštitu bilja
      1.   U skladu s Uredbom (EZ) br. 1107/2009 države članice prema potrebi do 31. prosinca 2016. mijenjanju ili oduzimaju postojeća odobrenja za sredstva za zaštitu bilja koja sadržavaju pinoksaden kao aktivnu tvar.
      Do tog datuma posebno provjeravaju jesu li ispunjeni uvjeti iz Priloga I. ovoj Uredbi, uz iznimku onih navedenih u stupcu o posebnim odredbama tog Priloga, te posjeduje li nositelj odobrenja dokumentaciju odnosno ima li pristup dokumentaciji koja ispunjava zahtjeve iz Priloga II. Direktivi 91/414/EEZ u skladu s uvjetima iz članka 13. stavaka 1. do 4. te Direktive i članka 62. Uredbe (EZ) br. 1107/2009.
      2.   Odstupajući od stavka 1., za svako odobreno sredstvo za zaštitu bilja koje sadržava pinoksaden kao jedinu aktivnu tvar ili kao jednu od više aktivnih tvari koje su najkasnije do 30. lipnja 2016. uvrštene u Prilog Provedbenoj uredbi (EU) br. 540/2011 države članice ponovno ocjenjuju proizvod, u skladu s jedinstvenim načelima iz članka 29. stavka 6. Uredbe (EZ) br. 1107/2009, na temelju dokumentacije koja ispunjava zahtjeve iz Priloga III. Direktivi 91/414/EEZ i uzimajući u obzir stupac s posebnim odredbama iz Priloga I. ovoj Uredbi. Na temelju te ocjene moraju utvrditi ispunjava li sredstvo uvjete utvrđene u članku 29. stavku 1. Uredbe (EZ) br. 1107/2009.
      Nakon što to utvrde države članice:

                  (a)

                  u slučaju sredstva koje sadržava pinoksaden kao jedinu aktivnu tvar, prema potrebi, mijenjaju ili oduzimaju odobrenje najkasnije do 31. prosinca 2017.; ili

                  (b)

                  u slučaju da sredstvo sadržava pinoksaden kao jednu od nekoliko aktivnih tvari, prema potrebi moraju izmijeniti ili povući odobrenje do 31. prosinca 2017. ili do datuma utvrđenog za takvu izmjenu ili povlačenje u odgovarajućem aktu ili aktima kojima su predmetna tvar ili tvari uvrštene u Prilog I. Direktivi 91/414/EEZ ili kojima su predmetna tvar ili tvari odobrene, ovisno o tome što je nastupilo kasnije.

            Članak 3.
      Izmjene Provedbene uredbe (EU) br. 540/2011
      Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
      Članak 4.
      Produljenje postojećih privremenih odobrenja
      Države članice mogu produžiti postojeća privremena odobrenja za sredstva za zaštitu bilja koja sadržavaju pinoksaden najkasnije do 31. prosinca 2017.
      Članak 5.
      Stupanje na snagu i datum primjene
      Ova Uredba stupa na snagu dvadesetog dana od dana objave u Službenom listu Europske unije.
      Ona se primjenjuje od 1. srpnja 2016., osim članka 4., koji se primjenjuje od stupanja ove Uredbe na snagu.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 15. ožujka 2016.

               Za Komisiju

               Predsjednik

            Jean-Claude JUNCKER

         (1)  SL L 309, 24.11.2009., str. 1.

         (2)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

         (3)  Odluka Komisije 2005/459/EZ od 22. lipnja 2005. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja pinoksadena u Prilog I. Direktivi Vijeća 91/414/EEZ (SL L 160, 23.6.2005., str. 32.).

         (4)  Uredba Komisije (EU) br. 188/2011 od 25. veljače 2011. o utvrđivanju detaljnih pravila za provedbu Direktive Vijeća 91/414/EEZ u pogledu postupka ocjene aktivnih tvari koje nisu bile na tržištu u dvije godine nakon priopćenja o toj Direktivi (SL L 53, 26.2.2011., str. 51).

         (5)  Europska agencija za sigurnost hrane, 2013. Zaključak o stručnom pregledu procjene opasnosti od pesticida s aktivnom tvari pinoksadenom. EFSA Journal (2013.);11(6):3269, 112. str. doi:10.2903/j.efsa.2013.3269.

         (6)  Uredba Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (SL L 366, 15.12.1992., str. 10.).

         (7)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

         PRILOG I.

                     Uobičajeni naziv, identifikacijski brojevi

                     Kemijski naziv prema IUPAC-u

                     Čistoća (1)

                     Datum odobrenja

                     Prestanak odobrenja

                     Posebne odredbe

                     pinoksaden
                     CAS br. 243973-20-8
                     CIPAC br. 776

                     8-(2,6-dietil-p-tolil)-1,2,4,5-tetrahidro-7-okso-7H-pirazolo[1,2-d][1,4,5]oksadiazepin-9-il 2,2-dimetilpropionat

                     ≥ 970 g/kg
                     Najveći udio toluena 1 g/kg

                     1. srpnja 2016.

                     30. lipnja 2026.

                     Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za pinoksaden, a posebno njegovi dodaci I. i II. u završnoj verziji donesenoj u Stalnom odboru za bilje, životinje, hranu i hranu za životinje 29. siječnja 2016.
                     U toj cjelokupnoj ocjeni države članice moraju obratiti posebnu pozornost na zaštitu podzemnih voda, ako se aktivna tvar primjenjuje u područjima s osjetljivim tlom i/ili nepovoljnim klimatskim uvjetima.
                     Predmetne države članice prema potrebi provode programe praćenja radi provjere mogućeg onečišćenja podzemnih voda metabolitom M2 u osjetljivim zonama.
                     Podnositelj zahtjeva dostavlja potvrdne informacije o sljedećem:

                                 (a)

                                 potvrđenoj metodi analize metabolita M11, M52, M54, M55 i M56 u podzemnim vodama;

                                 (b)

                                 važnosti metabolita M3, M11, M52, M54, M55 i M56 i odgovarajuće procjene rizika za podzemne vode ako se pinoksaden razvrstava u skladu s Uredbom (EZ) br. 1272/2008 kao H361d (sumnja na mogućnost štetnog djelovanja na nerođeno dijete).

                           Podnositelj zahtjeva Komisiji, državama članicama i Agenciji dostavlja relevantne informacije utvrđene u točki (a) do 30. lipnja 2018., a informacije utvrđene u točki (b) u roku od šest mjeseci od obavijesti o odluci o razvrstavanju pinoksadena u skladu s Uredbom (EZ) br. 1272/2008 Europskog parlamenta i vijeća (2).

            (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

            (2)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

         PRILOG II.
         U dijelu B Priloga Provedbenoj uredbi (EU) br. 540/2011 dodaje se sljedeći unos:

                        Broj

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća (*)

                        Datum odobrenja

                        Prestanak odobrenja

                        Posebne odredbe

                        „97

                        pinoksaden
                        CAS br. 243973-20-8
                        CIPAC br. 776

                        8-(2,6-dietil-p-tolil)-1,2,4,5-tetrahidro-7-okso-7H-pirazolo[1,2-d][1,4,5]oksadiazepin-9-il 2,2-dimetilpropionat

                        ≥ 970 g/kg
                        Najveći udio toluena 1 g/kg

                        1. srpnja 2016.

                        30. lipnja 2026.

                        Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za pinoksaden, a posebno njegovi dodaci I. i II. u završnoj verziji donesenoj u Stalnom odboru za bilje, životinje, hranu i hranu za životinje 29. siječnja 2016.
                        U toj cjelokupnoj ocjeni države članice moraju obratiti posebnu pozornost na zaštitu podzemnih voda, ako se aktivna tvar primjenjuje u područjima s osjetljivim tlom i/ili nepovoljnim klimatskim uvjetima.
                        Predmetne države članice prema potrebi provode programe praćenja radi provjere mogućeg onečišćenja podzemnih voda metabolitom M2 u osjetljivim zonama.
                        Podnositelj zahtjeva dostavlja potvrdne informacije o sljedećem:

                                    (a)

                                    potvrđenoj metodi analize metabolita M11, M52, M54, M55 i M56 u podzemnim vodama;

                                    (b)

                                    važnosti metabolita M3, M11, M52, M54, M55 i M56 i odgovarajuće procjene rizika za podzemne vode ako se pinoksaden razvrstava u skladu s Uredbom (EZ) br. 1272/2008 kao H361d (sumnja na mogućnost štetnog djelovanja na nerođeno dijete).

                              Podnositelj zahtjeva Komisiji, državama članicama i Agenciji dostavlja relevantne informacije utvrđene u točki (a) do 30. lipnja 2018., a informacije utvrđene u točki (b) u roku od šest mjeseci od obavijesti o odluci o razvrstavanju pinoksadena u skladu s Uredbom (EZ) br. 1272/2008.”

            (*)  Dodatni podaci o identifikaciji i specifikaciji aktivne tvari dostupni su u izvješću o pregledu.


title: Provedbena uredba Komisije (EU) 2015/745 оd 4. svibnja 2015. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Hollandse geitenkaas (ZOZP)]

text:
               12.5.2015

               HR

               Službeni list Europske unije

               L 119/1

         PROVEDBENA UREDBA KOMISIJE (EU) 2015/745
   оd 4. svibnja 2015.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Hollandse geitenkaas (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Nizozemske za upis naziva „Hollandse geitenkaas” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, naziv „Hollandse geitenkaas” potrebno je upisati u registar,

         DONIJELA JE OVU UREDBU:
   Članak 1.
   Naziv „Hollandse geitenkaas” (ZOZP) upisuje se u registar.
   Naziv iz prvog stavka odnosi se na proizvod iz razreda 1.3. Sirevi iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. svibnja 2015.

            Za Komisiju

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 443, 11.12.2014., str. 11.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2016/2301 оd 8. prosinca 2016. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Olio di Calabria (ZOZP))

text:
               20.12.2016

               HR

               Službeni list Europske unije

               L 345/1

         PROVEDBENA UREDBA KOMISIJE (EU) 2016/2301
   оd 8. prosinca 2016.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Olio di Calabria (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Italije za upis naziva „Olio di Calabria” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Olio di Calabria” potrebno je upisati u registar,

         DONIJELA JE OVU UREDBU:
   Članak 1.
   Naziv „Olio di Calabria” (ZOZP) upisuje se u registar.
   Naziv iz prvog stavka odnosi se na proizvod iz razreda 1.5. Ulja i masnoće (maslac, margarin, ulje itd.) iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. prosinca 2016.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 304, 20.8.2016., str. 46.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2016/378 оd 11. ožujka 2016. o utvrđivanju provedbenih tehničkih standarda u vezi s rokovima, formatom i predloškom za podnošenje obavijesti nadležnim tijelima u skladu s Uredbom (EU) br. 596/2014 Europskog parlamenta i Vijeća (Tekst značajan za EGP)

text:
               17.3.2016

               HR

               Službeni list Europske unije

               L 72/1

         PROVEDBENA UREDBA KOMISIJE (EU) 2016/378
   оd 11. ožujka 2016.
   o utvrđivanju provedbenih tehničkih standarda u vezi s rokovima, formatom i predloškom za podnošenje obavijesti nadležnim tijelima u skladu s Uredbom (EU) br. 596/2014 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 596/2014 Europskog parlamenta i Vijeća od 16. travnja 2014. o zlouporabi tržišta (Uredba o zlouporabi tržišta) te stavljanju izvan snage Direktive 2003/6/EZ Europskog parlamenta i Vijeća i direktiva Komisije 2003/124/EZ, 2003/125/EZ i 2004/72/EZ (1), a posebno njezin članak 4. stavak 5. treći podstavak,
   budući da:

               (1)

               Kako bi se osigurala dosljednost obveza izvješćivanja i smanjilo administrativno opterećenje subjekata koji podliježu tim obvezama, potrebno je uskladiti obveze izvješćivanja u okviru ove Uredbe i u okviru Delegirane uredbe Komisije koja će se donijeti u skladu s člankom 27. stavkom 3. trećim podstavkom Uredbe (EU) br. 600/2014 Europskog parlamenta i Vijeća (2).

               (2)

               Kako bi se nadležnim tijelima i Europskom nadzornom tijelu za vrijednosne papire i tržišta kapitala (ESMA) omogućilo da osiguraju kvalitetne podatke i učinkovito praćenje tržišta za potrebe cjelovitosti tržišta, nadležna tijela i ESMA trebali bi moći odmah primiti potpune obavijesti o svakom danu trgovanja.

               (3)

               U svrhu učinkovite i djelotvorne upotrebe podataka od strane nadležnih tijela, predlošci i formati koji se upotrebljavaju za podnošenje obavijesti o financijskim instrumentima trebali bi biti dosljedni. Poštovanjem relevantnih međunarodnih standarda u pogledu pojedinosti sadržanih u tim obavijestima pridonosi se tim ciljevima.

               (4)

               Ova Uredba temelji se na nacrtu provedbenih tehničkih standarda koji je ESMA dostavila Komisiji.

               (5)

               ESMA je provela otvorena javna savjetovanja o nacrtu provedbenog tehničkog standarda na kojem se temelji ova Uredba, analizirala je moguće povezane troškove i koristi te zatražila mišljenje Interesne skupine za vrijednosne papire i tržišta kapitala osnovane člankom 37. Uredbe (EU) br. 1095/2010 Europskog parlamenta i Vijeća (3).

               (6)

               Kako bi se osiguralo nesmetano funkcioniranje financijskih tržišta, potrebno je da ova Uredba žurno stupi na snagu te da se odredbe utvrđene ovom Uredbom primjenjuju od istog datuma kao i odredbe utvrđene Uredbom (EU) br. 596/2014,

         DONIJELA JE OVU UREDBU:
   Članak 1.
   1.   Svakog dana na koji je otvoreno za trgovanje i najkasnije do 21:00 po srednjoeuropskom vremenu, mjesto trgovanja uporabom automatiziranih postupaka svojem nadležnom tijelu dostavlja, u skladu s člankom 4. stavkom 1. Uredbe (EU) br. 596/2014, obavijesti o svim financijskim instrumentima za koje je toga dana do 18:00 po srednjoeuropskom vremenu po prvi put podnesen zahtjev za uvrštenje za trgovanje, koji su uvršteni za trgovanje ili se njima trgovalo na tom mjestu trgovanja, uključujući kada su nalozi ili ponude dani preko njegova sustava, ili se njima prestalo trgovati ili su prestali biti uvršteni za trgovanje na tom mjestu trgovanja.
   2.   Obavijesti o financijskim instrumentima za koje je nakon 18:00 po srednjoeuropskom vremenu po prvi put podnesen zahtjev za uvrštenje za trgovanje, koji su uvršteni za trgovanje ili se njima trgovalo na tom mjestu trgovanja, uključujući kada su nalozi ili ponude dani preko njegova sustava, ili se njima prestalo trgovati ili su prestali biti uvršteni za trgovanje na tom mjestu trgovanja, mjesto trgovanja s pomoću automatiziranih postupaka dostavlja nadležnom tijelu najkasnije do 21:00 po srednjoeuropskom vremenu sljedećeg dana na koji je otvoreno za trgovanje.
   3.   Obavijesti iz stavaka 1. i 2. nadležna tijela dostavljaju ESMA-i na temelju članka 4. stavka 2. Uredbe (EU) br. 596/2014 svakog dana najkasnije do 23:59 po srednjoeuropskom vremenu, s pomoću automatiziranih postupaka i sigurnih elektroničkih komunikacijskih kanala uspostavljenih između njih i ESMA-e.
   Članak 2.
   Sve pojedinosti koje se trebaju uključiti u obavijesti na temelju članka 4. stavaka 1. i 2. Uredbe (EU) br. 596/2014 dostavljaju se, u skladu sa standardima i formatima navedenima u Prilogu ovoj Uredbi, u elektroničkom i strojno čitljivom obliku i u standardnom predlošku u XML formatu u skladu s metodologijom ISO 20022.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 3. srpnja 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. ožujka 2016.

            Za Komisiju

            Predsjednik

         Jean-Claude JUNCKER

      (1)  SL L 173, 12.6.2014., str. 1.

      (2)  Uredba (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012 (SL L 173, 12.6.2014., str. 84.).

      (3)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).

      PRILOG

         Standardi i formati za podnošenje obavijesti nadležnim tijelima u skladu s Uredbom (EU) br. 596/2014

         Tablica 1.

         Legenda tablice 3.

                  SIMBOL

                  VRSTA PODATKA

                  DEFINICIJA

                  {ALPHANUM-n}

                  Do n alfanumeričkih znakova

                  Rubrika za slobodan unos teksta.

                  {CFI_CODE}

                  6 znakova

                  Oznaka CFI u skladu s normom ISO 10962.

                  {COUNTRYCODE_2}

                  dva alfanumerička znaka

                  dvoslovni kod države, kako je definirano u alpha-2 kodu države u skladu s normom ISO 3166-1.

                  {CURRENCYCODE_3}

                  tri alfanumerička znaka

                  troslovni kod države, kako je definirano u valutnim oznakama u skladu s normom ISO 4217

                  {DATE_TIME_FORMAT}

                  Format datuma i vremena u skladu s normom ISO 8601

                              —

                              Datum i vrijeme u sljedećem formatu:

                              —

                              GGGG-MM-DDhh:mm:ss.ddddddZ.

                              —

                              „GGGG” je godina;

                              —

                              „MM” je mjesec;

                              —

                              „DD” je dan;

                              —

                              „T” – znači da se upotrebljava slovo „T”

                              —

                              „ss” je sat;

                              —

                              „mm” je minuta;

                              —

                              „ss.dddddd” je sekunda i dio sekunde;

                              —

                              Z je UTC vrijeme.

                        Datumi i vremena izvješćuju se u UTC formatu.

                  {DATEFORMAT}

                  Format datuma u skladu s normom ISO 8601

                  Datumi se navode u sljedećem formatu:
                  GGGG-MM-DD.

                  {DECIMAL-n/m}

                  Decimalni broj od ukupno najviše n znamenki od kojih najviše m znamenki može biti dio decimale

                  Numeričko polje za pozitivne i negativne vrijednosti.

                              —

                              decimalni razdjelnik je „.” (točka);

                              —

                              negativni znakovi imaju predznak „–” (minus);

                        Vrijednosti se zaokružuju na višu vrijednost, a ne smanjuju na nižu vrijednost.

                  {INDEX}

                  Četiri abecedna znaka

                  „EONA” – EONIA
                  „EONS” – EONIA SWAP
                  „EURI” – EURIBOR
                  „EUUS” – EURODOLLAR
                  „EUCH” – EuroSwiss
                  „GCFR” – GCF REPO
                  „ISDA” – ISDAFIX
                  „LIBI” – LIBID
                  „LIBO” – LIBOR
                  „MAAA” – Muni AAA
                  „PFAN” – Pfandbriefe
                  „TIBO” – TIBOR
                  „STBO” – STIBOR
                  „BBSW” – BBSW
                  „JIBA” – JIBAR
                  „BUBO” – BUBOR
                  „CDOR” – CDOR
                  „CIBO” – CIBOR
                  „MOSP” – MOSPRIM
                  „NIBO” – NIBOR
                  „PRBO” – PRIBOR
                  „TLBO” – TELBOR
                  „WIBO” – WIBOR
                  „TREA” – Riznica
                  „SWAP” – Ugovor o razmjeni
                  „FUSW” – Terminski ugovor o razmjeni

                  {INTEGER-n}

                  Cijeli broj s ukupno najviše n znamenki

                  Numeričko polje za pozitivne i negativne vrijednosti cijelih brojeva.

                  {ISIN}

                  12 alfanumeričkih znakova

                  Oznaka ISIN, kako je definirano u normi ISO 6166.

                  {LEI}

                  20 alfanumeričkih znakova

                  Identifikator pravne osobe, kako je definirano u normi ISO 17442.

                  {MIC}

                  4 alfanumerička znaka

                  Identifikacijska oznaka tržišta, kako je definirano u normi ISO 10383.

                  {FISN}

                  35 alfanumeričkih znakova

                  Oznaka FISN, kako je definirano u normi ISO 18774.

         Tablica 2.

         Razvrstavanje robnih izvedenica i izvedenica emisijskih jedinica za tablicu 3. (rubrike 35 – 37)

                  Osnovni proizvod

                  Potproizvod

                  Daljnji potproizvod

                  „AGRI” – poljoprivredni

                  „GROS” – žitarice i uljano sjemenje

                  „FWHT” – pšenično krmivo
                  „SOYB” – soja
                  „CORN” – kukuruz
                  „RPSD” – uljana repica
                  „RICE” – riža
                  „OTHR” – ostalo

                  „SOFT” – meke sirovine

                  „CCOA” – kakao
                  „ROBU” – kava robusta
                  „WHSG” – bijeli šećer
                  „BRWN” – sirovi šećer
                  „OTHR” – ostalo

                  „POTA” – krumpir

                  „OOLI” – maslinovo ulje

                  „LAMP” – lampante

                  „DIRY” – mliječni proizvodi

                  „FRST” – šumarski proizvodi

                  „SEAF” – plodovi mora

                  „LSTK” – stoka

                  „GRIN” – žitarice

                  „MWHT” – pšenica za mljevenje

                  „NRGY” – energija

                  „ELEC” – električna energija

                  „BSLD” – temeljno opterećenje
                  „FITR” – prava financijskog prijenosa
                  „PKLD” – vršno opterećenje
                  „OFFP” – slabije opterećenje
                  „OTHR” – ostalo

                  „NGAS” – prirodni plin

                  „GASP” – GASPOOL
                  „LNGG” – LNG
                  „NBPG” – NBP
                  „NCGG” – NCG
                  „TTFG” – TTF

                  „OILP” – nafta

                  „BAKK” – Bakken
                  „BDSL” – biodizel
                  „BRNT” – Brent
                  „BRNX” – Brent NX
                  „CNDA” – kanadska
                  „COND” – kondenzat
                  „DSEL” – dizel
                  „DUBA” – Dubai
                  „ESPO” – ESPO
                  „ETHA” – etanol
                  „FUEL” – gorivo
                  „FOIL” – loživo ulje
                  „GOIL” – plinsko ulje
                  „GSLN” – benzin
                  „HEAT” – ulje za grijanje
                  „JTFL” – mlazno gorivo
                  „KERO” – kerozin
                  „LLSO” – Light Louisiana Sweet (LLS)
                  „MARS” – Mars
                  „NAPH” – laka frakcija nafte
                  „NGLO” – NGL
                  „TAPI” – Tapis
                  „URAL” – Urals
                  „WTIO” – WTI

                  „COAL” – ugljen
                  „INRG” –Inter Energy
                  „RNNG” – obnovljiva energija
                  „LGHT” – laki derivati
                  „DIST” – destilati

                  „ENVR” – okolišni

                  „EMIS” – emisije

                  „CERE” – CER
                  „ERUE” – ERU
                  „EUAE” – EUA
                  „EUAA” – EUAA
                  „OTHR” – ostalo

                  „WTHR” – atmosfersko vrijeme
                  „CRBR” – povezano s ugljenom

                  „FRGT” – teret

                  „WETF” – mokri

                  „TNKR” – tankeri

                  „DRYF” – suhi

                  „DBCR” – brodovi za prijevoz suhog rasutog tereta

                  „CSHP” – kontejnerski brodovi

                  „FRTL” – gnojivo

                  „AMMO” – amonijak
                  „DAPH” –DAP (diamonijev fosfat)
                  „PTSH” – potaša
                  „SLPH” – sumpor
                  „UREA” – urea
                  „UAAN” – UAN (urea i amonijev nitrat)

                  „INDP” – industrijski proizvodi

                  „CSTR” – građevinarstvo
                  „MFTG” – proizvodnja

                  „METL” – metali

                  „NPRM” – neplemeniti

                  „ALUM” – aluminij
                  „ALUA” – aluminijeva legura
                  „CBLT” – kobalt
                  „COPR” – bakar
                  „IRON” – željezna ruda
                  „LEAD” – olovo
                  „MOLY” – molibden
                  „NASC” – NASAAC
                  „NICK” – nikal
                  „STEL” – čelik
                  „TINN” – kositar
                  „ZINC” – cink
                  „OTHR” – ostalo

                  „PRME” – plemeniti

                  „GOLD” – zlato
                  „SLVR” – srebro
                  „PTNM” – platina
                  „PLDM” – paladij
                  „OTHR” – ostalo

                  „MCEX” – egzotični višestruki proizvodi (Multi Commodity Exotic)

                  „PAPR” – papir

                  „CBRD” – karton
                  „NSPT” – novinski papir
                  „PULP” – pulpa
                  „RCVP” – oporabljeni papir

                  „POLY” – polipropilen

                  „PLST” – plastika

                  „INFL” – inflacija

                  „OEST” – službena ekonomska statistika

                  „OTHC” – ostalo C10, kako je definirano u tablici 10.1 odjeljku 10. Priloga III. Delegiranoj uredbi Komisije o dopuni Uredbe (EU) br. 600/2014 Europskog parlamenta i Vijeća u pogledu regulatornih tehničkih standarda za zahtjeve o transparentnosti za mjesta trgovanja i investicijska društva u vezi s obveznicama, strukturiranim financijskim proizvodima, emisijskim jedinicama i izvedenicama.

                  „DLVR” – ostvarivo
                  „NDLV” – neostvarivo

                  „OTHR” – ostalo

         Tablica 3.

         Standardi i formati za upotrebu u obavijestima koje treba podnijeti u skladu s člankom 4. stavcima 1. i 2. Uredbe (EU) br. 596/2014

                  BR.

                  RUBRIKA

                  STANDARDI I FORMATI ZA UPOTREBU U IZVJEŠĆIVANJU

                     Opće rubrike

                  1

                  Identifikacijska oznaka instrumenta

                  {ISIN}

                  2

                  Puni naziv instrumenta

                  {ALPHANUM-350}

                  3

                  Razvrstavanje instrumenata

                  {CFI_CODE}

                  4

                  Pokazatelj robne izvedenice

                  „true” – Da
                  „false” – Ne

                     Rubrike povezane s izdavateljem

                  5

                  Identifikator izdavatelja ili operatera mjesta trgovanja.

                  {LEI}

                     Rubrike povezane s mjestom trgovanja

                  6

                  Mjesto trgovanja

                  {MIC}

                  7

                  Skraćeni naziv financijskog instrumenta

                  {FISN}

                  8

                  Zahtjev za uvrštenje za trgovanje koji je podnio izdavatelj

                  „true” – Da
                  „false” – Ne

                  9

                  Datum odobrenja za uvrštenje za trgovanje

                  {DATE_TIME_FORMAT}

                  10

                  Datum zahtjeva za uvrštenje za trgovanje

                  {DATE_TIME_FORMAT}

                  11

                  Datum uvrštenja za trgovanje ili datum prvog trgovanja

                  {DATE_TIME_FORMAT}

                  12

                  Datum prekida trgovanja

                  {DATE_TIME_FORMAT}

                     Rubrike povezane sa zamišljenom vrijednošću

                  13

                  Valuta zamišljene vrijednosti 1

                  {CURRENCYCODE_3}

                     Rubrike povezane s obveznicama ili drugim oblicima sekuritiziranog duga

                  14

                  Ukupni izdani nominalni iznos

                  {DECIMAL-18/5}

                  15

                  Datum dospijeća

                  {DATEFORMAT}

                  16

                  Valuta nominalne vrijednosti

                  {CURRENCYCODE_3}

                  17

                  Nominalna vrijednost po jedinici/minimalnoj vrijednosti trgovanja

                  {DECIMAL-18/5}

                  18

                  Fiksna stopa

                  {DECIMAL-11/10}
                  Izražen u postotku (npr. 7.0 znači 7 %, a 0.3 znači 0,3 %)

                  19

                  Identifikator indeksa/referentne vrijednosti obveznice s promjenjivom kamatnom stopom

                  {ISIN}

                  20

                  Naziv indeksa/referentne vrijednosti obveznice s promjenjivom kamatnom stopom

                  {INDEX}
                  ili
                  {ALPHANUM-25} – ako naziv indeksa nije uvršten u popis {INDEX}

                  21

                  Rok indeksa/referentne vrijednosti obveznice s promjenjivom kamatnom stopom

                  {INTEGER-3} + „DAYS” – dani
                  {INTEGER-3} + „WEEK” – tjedni
                  {INTEGER-3} + „MNTH” – mjeseci
                  {INTEGER-3} + „YEAR” – godine

                  22

                  Raspon baznih bodova indeksa/referentne vrijednosti obveznice s promjenjivom kamatnom stopom.

                  {INTEGER-5}

                  23

                  Nadređenost obveznice

                  „SNDB” – nadređeni dug
                  „MZZD” – mezaninski dug
                  „SBOD” – podređeni dug
                  „JUND” – mlađi dug

                     Rubrike povezane s izvedenicama i sekuritiziranim izvedenicama

                  24

                  Datum isteka

                  {DATEFORMAT}

                  25

                  Multiplikator cijene

                  {DECIMAL-18/17}

                  26

                  Oznaka odnosnog instrumenta

                  {ISIN}

                  27

                  Izdavatelj odnosnog instrumenta

                  {LEI}

                  28

                  Naziv odnosnog indeksa

                  {INDEX}
                  ili
                  {ALPHANUM-25} – ako naziv indeksa nije uvršten u popis {INDEX}

                  29

                  Rok odnosnog indeksa

                  {INTEGER-3} + „DAYS” – dani
                  {INTEGER-3} + „WEEK” – tjedni
                  {INTEGER-3} + „MNTH” – mjeseci
                  {INTEGER-3} + „YEAR” – godine

                  30

                  Vrsta opcije

                  „PUTO” – opcija prodaje
                  „CALL” – opcija kupnje
                  „OTHR” – kada se ne može utvrditi je li riječ o opciji kupnje ili prodaje

                  31

                  Izvršna cijena

                  {DECIMAL-18/13} ako je cijena izražena u monetarnoj vrijednosti
                  {DECIMAL-11/10} ako je cijena izražena u postotku ili prinosu
                  {DECIMAL-18/17} ako je cijena izražena u baznim bodovima
                  „PNDG” ako cijena nije dostupna

                  32

                  Valuta izvršne cijene

                  {CURRENCYCODE_3}

                  33

                  Način izvršenja opcije

                  „EURO” – europski
                  „AMER” – američki
                  „ASIA” – azijatski
                  „BERM” – bermudski
                  „OTHR” – svi drugi načini

                  34

                  Vrsta namire

                  „PHYS” – fizička
                  „CASH” – u gotovini
                  „OPTN” – prema izboru za drugu ugovornu stranu ili kada određuje treća strana

                     Robne izvedenice i izvedenice emisijskih jedinica

                  35

                  Osnovni proizvod

                  Dopuštene su samo vrijednosti u stupcu „Osnovni proizvod” u tablici u kojoj su razvrstane robne izvedenice i izvedenice emisijskih jedinica.

                  36

                  Potproizvod

                  Dopuštene su samo vrijednosti u stupcu „Potproizvod” u tablici u kojoj su razvrstane robne izvedenice i izvedenice emisijskih jedinica.

                  37

                  Daljnji potproizvod

                  Dopuštene su samo vrijednosti u stupcu „Daljni potproizvod” u tablici u kojoj su razvrstane robne izvedenice i izvedenice emisijskih jedinica.

                  38

                  Vrsta transakcije

                  „FUTR” – budućnosnice
                  „OPTN” – opcije
                  „TAPO” – TAPOS
                  „SWAP” – ugovori o razmjeni
                  „MINI” – Minis
                  „OTCT” – OTC
                  „ORIT” – Outright
                  „CRCK” – Crack
                  „DIFF” – diferencijalna
                  „OTHR” – ostalo

                  39

                  Vrsta konačne cijene

                  „ARGM” – Argus/McCloskey
                  „BLTC” – Baltic
                  „EXOF” – Exchange
                  „GBCL” – GlobalCOAL
                  „IHSM” – IHS McCloskey
                  „PLAT” – Platts
                  „OTHR” – ostalo

                     Kamatne izvedenice

                              —

                              Rubrike u ovom odjeljku trebale bi se ispuniti samo za instrumente koji kao odnosni instrument imaju kamatni nefinancijski instrument.

                  40

                  Referentna stopa

                  {INDEX}
                  ili
                  {ALPHANUM-25} – ako referentna stopa nije uvrštena u popis {INDEX}

                  41

                  Rok ugovora o kamatnoj stopi

                  {INTEGER-3} + „DAYS” – dani
                  {INTEGER-3} + „WEEK” – tjedni
                  {INTEGER-3} + „MNTH” – mjeseci
                  {INTEGER-3} + „YEAR” – godine

                  42

                  Valuta zamišljene vrijednosti 2

                  {CURRENCYCODE_3}

                  43

                  Fiksna stopa platne strane 1

                  {DECIMAL -11/10}
                  Izražen u postotku (npr. 7.0 znači 7 %, a 0.3 znači 0,3 %)

                  44

                  Fiksna stopa platne strane 2

                  {DECIMAL -11/10}
                  Izražen u postotku (npr. 7.0 znači 7 %, a 0.3 znači 0,3 %)

                  45

                  Promjenjiva stopa platne strane 2

                  {INDEX}
                  ili
                  {ALPHANUM-25} – ako referentna stopa nije uvrštena u popis {INDEX}

                  46

                  Rok ugovora o kamatnoj stopi platne strane 2

                  {INTEGER-3} + „DAYS” – dani
                  {INTEGER-3} + „WEEK” – tjedni
                  {INTEGER-3} + „MNTH” – mjeseci
                  {INTEGER-3} + „YEAR” – godine

                     Valutne izvedenice

                              —

                              Rubrike u ovom odjeljku trebale bi se ispuniti samo za instrumente koji kao odnosni instrument imaju valutni nefinancijski instrument.

                  47

                  Valuta zamišljenog iznosa 2

                  {CURRENCYCODE_3}

                  48

                  Vrsta valutne razmjene

                  „FXCR” – unakrsna valutna razmjena
                  „FXEM” – valutna razmjena na tržištima u nastajanju
                  „FXMJ” – Majors


title: Provedbena uredba Komisije (EU) 2016/813 оd 23. svibnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               24.5.2016

               HR

               Službeni list Europske unije

               L 133/6

         PROVEDBENA UREDBA KOMISIJE (EU) 2016/813
   оd 23. svibnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. svibnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  109,6

                  TR

                  68,5

                  ZZ

                  89,1

                  0707 00 05

                  TR

                  105,8

                  ZZ

                  105,8

                  0709 93 10

                  TR

                  133,0

                  ZZ

                  133,0

                  0805 10 20

                  EG

                  48,3

                  IL

                  62,4

                  MA

                  56,7

                  TR

                  39,2

                  ZA

                  78,2

                  ZZ

                  57,0

                  0805 50 10

                  AR

                  186,7

                  TR

                  143,1

                  ZA

                  175,2

                  ZZ

                  168,3

                  0808 10 80

                  AR

                  111,7

                  BR

                  98,9

                  CL

                  123,5

                  CN

                  107,2

                  NZ

                  154,9

                  US

                  192,8

                  ZA

                  106,4

                  ZZ

                  127,9

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1227/2013 оd 29. studenoga 2013. o utvrđivanju koeficijenta dodjele koji se primjenjuje na zahtjeve za izvozne dozvole za određene mliječne proizvode namijenjene izvozu u Dominikansku Republiku u okviru kvote iz Uredbe (EZ) br. 1187/2009

text:
               30.11.2013

               HR

               Službeni list Europske unije

               L 320/29

         PROVEDBENA UREDBA KOMISIJE (EU) br. 1227/2013
   оd 29. studenoga 2013.
   o utvrđivanju koeficijenta dodjele koji se primjenjuje na zahtjeve za izvozne dozvole za određene mliječne proizvode namijenjene izvozu u Dominikansku Republiku u okviru kvote iz Uredbe (EZ) br. 1187/2009
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Uredbu Komisije (EZ) br. 1187/2009 od 27. studenoga 2009. o utvrđivanju posebnih detaljnih pravila za primjenu Uredbe Vijeća (EZ) br. 1234/2007 u pogledu izvoznih dozvola i izvoznih subvencija za mlijeko i mliječne proizvode (2), a posebno njezin članak 31. stavak 3.,
   budući da:

               (1)

               U poglavlju III. odjeljku 3. Uredbe (EZ) br. 1187/2009 utvrđen je postupak za dodjelu izvoznih dozvola za određene mliječne proizvode namijenjene izvozu u Dominikansku Republiku u okviru kvote otvorene za tu zemlju.

               (2)

               Pravilima iz tog odjeljka, kako je izmijenjen Provedbenom uredbom Komisije (EU) br. 990/2013 (3), subjektima se omogućuje da od 1. do 10. studenoga podnesu zahtjeve za izvozne dozvole ako u okviru kvote bude raspoloživih količina i nakon razdoblja podnošenja zahtjeva za dozvole kako je navedeno u članku 29. prvom stavku Uredbe (EZ) br. 1187/2009. Člankom 2. Provedbene uredbe (EU) br. 990/2013 određeno je da za godinu kvote 2013./2014. ukupna preostala količina iznosi 9 018 tona.

               (3)

               Zahtjevima podnesenima od 1. do 10. studenoga 2013. za preostalo razdoblje tekuće godine kvote 2013./2014. obuhvaćene su količine manje od raspoloživih. Stoga je u skladu s člankom 31. stavkom 3. četvrtim podstavkom Uredbe (EZ) br. 1187/2009 primjereno raspodijeliti preostalu količinu. Izdavanje izvoznih dozvola za tu preostalu količinu treba biti uvjetovano obavješćivanjem nadležnog tijela o dodatnoj količini koju je predmetni subjekt prihvatio i polaganjem sredstva osiguranja od strane zainteresiranih subjekata,

         DONIJELA JE OVU UREDBU:
   Članak 1.
   Prihvaćaju se zahtjevi za izvozne dozvole podneseni od 1. do 10. studenoga 2013. za preostalo razdoblje tekuće godine kvote 2013./2014.
   Količine obuhvaćene zahtjevima za izvozne dozvole iz prvog stavka za proizvode iz članka 27. stavka 2. Uredbe (EZ) br. 1187/2009 množe se s koeficijentom dodjele 73,918032.
   Izvozne dozvole za količine koje premašuju količine za koje su podneseni zahtjevi i koje su dodijeljene u skladu s koeficijentom iz drugog stavka izdaju se nakon što ih subjekt prihvati u roku od tjedan dana od dana objave ove Uredbe i podložno polaganju odgovarajućeg sredstva osiguranja.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. studenoga 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 318, 4.12.2009., str. 1.

      (3)  Provedbena uredba Komisije (EU) br. 990/2013 od 15. listopada 2013. kojom se izmjenjuje Uredba (EZ) br. 1187/2009 o izvozu mlijeka i mliječnih proizvoda u Sjedinjene Američke Države i Dominikansku Republiku (SL L 275, 16.10.2013., str. 3.).


title: Provedbena uredba Komisije (EU) br. 886/2011 od 5. rujna 2011. o odobrenju 6-fitaze (EC 3.1.3.26) dobivene od Trichoderma reesei (CBS 122001) kao dodatka hrani za krmače (nositelj odobrenja Roal Oy)  Tekst značajan za EGP

text:
               03/Sv. 037

               HR

               Službeni list Europske unije

               236

         32011R0886

               L 229/5

               SLUŽBENI LIST EUROPSKE UNIJE

               05.09.2011.

      PROVEDBENA UREDBA KOMISIJE (EU) br. 886/2011
   od 5. rujna 2011.
   o odobrenju 6-fitaze (EC 3.1.3.26) dobivene od Trichoderma reesei (CBS 122001) kao dodatka hrani za krmače (nositelj odobrenja Roal Oy)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje enzimskog pripravka 6-fitaze (EC 3.1.3.26) dobivenog od Trichoderma reesei (CBS 122001). Uz zahtjev priloženi su traženi podaci i dokumenti u skladu s člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje 6-fitaze (EC 3.1.3.26) dobivene od Trichoderma reesei (CBS 122001) kao dodatka hrani za krmače i njegovo svrstavanje u kategoriju dodataka hrani za životinje „Zootehnički dodaci”.

               (4)

               Korištenje navedenoga pripravka odobreno je na 10 godina za perad za tov i rasplod osim tovnih pura, za perad za nesenje i za svinje osim krmača Uredbom Komisije (EU) br. 277/2010 (2), te za pure Uredbom Komisije (EU) br. 891/2010 (3).

               (5)

               Novi podaci predani su u potporu zahtjevu za odobrenje 6-fitaze (EC 3.1.3.26) dobivene od Trichoderma reesei (CBS 122001) za krmače. Europska agencija za sigurnost hrane (dalje u tekstu „Agencija”) u mišljenju od 15. ožujka 2011. (4) zaključila je da, pod predloženim uvjetima korištenja, 6-fitaza (EC 3.1.3.26) dobivena od Trichoderma reesei (CBS 122001) nema nepovoljan učinak na zdravlje životinja, zdravlje ljudi ili okoliš te da njezino korištenje može poboljšati probavljivost kalcija i fosfora kod krmača. Agencija ne smatra da postoji potreba za posebnim zahtjevima za monitoring nakon stavljanja na tržište. Također je potvrdila izvješće o analitičkoj metodi dodatka u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.

               (6)

               Procjena 6-fitaze (EC 3.1.3.26) dobivene od Trichoderma reesei (CBS 122001) pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s tim, potrebno je odobriti korištenje tog pripravka, kako je definirano u Prilogu ovoj Uredbi.

               (7)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”, odobrava se kao dodatak hrani za životinje u hranidbi životinja pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. rujna 2011.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 86, 1.4.2010., str. 13.

      (3)  SL L 266, 9.10.2010., str. 4.

      (4)  EFSA Journal 2011.; 9(3):2111.
   PRILOG

               Identifikacijski broj dodatka hrani za životinje

               Naziv nositelja odobrenja

               Dodatak hrani za životinje

               Sastav, kemijska formula, opis, analitička metoda

               Vrsta ili kategorija životinje

               Najviša dob

               Najmanja dopuštena količina

               Najveća dopuštena količina

               Ostale odredbe

               Trajanje odobrenja

               CFU/kg potpune krmne smjese sadržaja vlage 12 %

                  Kategorija zootehničkih dodataka. Funkcionalna skupina: tvari za poticanje probavljivosti

               4a12

               Roal Oy

               6-fitaza EC 3.1.3.26

                              Sastav dodatka hrani za životinje:
                           Pripravak 6-fitaze (EC 3.1.3.26) dobiven od Trichoderma reesei (CBS 122001) najmanje aktivnosti:

                                       40 000 PPU (1) /g u čvrstom obliku

                                       10 000 PPU/g u tekućem obliku

                              Karakterizacija aktivne tvari:
                           6-fitaze (EC 3.1.3.26) dobiven od Trichoderma reesei (CBS 122001)

                              Analitička metoda:
                               (2)

                           Kolorimetrijska metoda kojom se kvantificira aktivnost 6-fitaze mjerenjem oslobođenog anorganskog fosfata iz natrijevog fitata analiziranjem boje koja se formira smanjenjem kompleksa fosfomolibdata.

               Krmače

               —

               250 PPU

               —

                           1.

                           U uputama za korištenje dodatka hrani za životinje i premiksa, treba navesti temperaturu skladištenja, rok valjanosti i stabilnost pri peletiranju.

                           2.

                           Najveća preporučena doza po kilogramu potpune hrane za krmače: 1 000 PPU.

                           3.

                           Za korištenje u hrani za životinje koja sadrži više od 0,23 % fosfora vezanog fitinom.

                           4.

                           Za sigurnost: tijekom rukovanja koristiti zaštitu za disanje, naočale i rukavice.

               26. rujna 2021.

      (1)  1 PPU je količina enzima koja oslobađa 1 μmol anorganskog fosfata iz natrijevog fitata po minuti pri pH = 5,0 i temperaturi od 37 °C.

      (2)  Pojedinosti o analitičkim metodama dostupne su na sljedećoj adresi Referentnog laboratorija Zajednice: http://irmm.jrc.ec.europa.eu/EURLs/EURL_feed_additives/Pages/index.aspx


title: Provedbena uredba Komisije (EU) 2017/1096 оd 20. lipnja 2017. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. lipnja 2017. i o određivanju količina koje je potrebno dodati količini utvrđenoj za podrazdoblje od 1. listopada do 31. prosinca 2017. u okviru carinskih kvota koje su Uredbom (EZ) br. 533/2007 otvorene u sektoru mesa peradi

text:
               21.6.2017

               HR

               Službeni list Europske unije

               L 158/31

         PROVEDBENA UREDBA KOMISIJE (EU) 2017/1096
   оd 20. lipnja 2017.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. lipnja 2017. i o određivanju količina koje je potrebno dodati količini utvrđenoj za podrazdoblje od 1. listopada do 31. prosinca 2017. u okviru carinskih kvota koje su Uredbom (EZ) br. 533/2007 otvorene u sektoru mesa peradi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               Uredbom Komisije (EZ) br. 533/2007 (2) otvorene su godišnje carinske kvote za uvoz proizvoda iz sektora mesa peradi.

               (2)

               Količine obuhvaćene zahtjevima za uvozne dozvole podnesenima od 1. do 7. lipnja 2017. za podrazdoblje od 1. srpnja do 30. rujna 2017. za neke kvote premašuju raspoložive količine. Stoga je potrebno odrediti u kojoj se mjeri uvozne dozvole mogu izdavati tako da se odredi koeficijent dodjele koji će se primjenjivati na količine za koje je podnesen zahtjev, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (3)

               Količine obuhvaćene zahtjevima za uvozne dozvole podnesenima od 1. do 7. lipnja 2017. za podrazdoblje od 1. srpnja do 30. rujna 2017. za neke su kvote manje od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (4)

               Kako bi se osigurala učinkovitost mjere, ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine obuhvaćene zahtjevima za uvozne dozvole podnesenima u skladu s Uredbom (EZ) br. 533/2007 za podrazdoblje od 1. srpnja do 30. rujna 2017. množe se s koeficijentom dodjele iz Priloga ovoj Uredbi.
   2.   Količine za koje nisu podneseni zahtjevi za uvozne dozvole u skladu s Uredbom (EZ) br. 533/2007, koje je potrebno dodati podrazdoblju od 1. listopada do 31. prosinca 2017. navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. lipnja 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 533/2007 od 14. svibnja 2007. o otvaranju i predviđanju upravljanja carinskim kvotama u sektoru mesa peradi (SL L 125, 15.5.2007., str. 9.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

                  Redni br.

                  Koeficijent dodjele – zahtjevi podneseni za podrazdoblje od 1. srpnja do 30. rujna 2017.
                  (u %)

                  Količine za koje nije podnesen zahtjev koje treba dodati količini raspoloživoj za podrazdoblje od 1. listopada do 31. prosinca 2017.
                  (u kg)

                  09.4067

                  1,591849

                  —

                  09.4068

                  0,205207

                  —

                  09.4069

                  0,158002

                  —

                  09.4070

                  —

                  445 250


title: Provedbena uredba Komisije (EU) br. 1161/2013 оd 7. studenoga 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Pecorino di Picinisco (ZOI)]

text:
               19.11.2013

               HR

               Službeni list Europske unije

               L 309/9

         PROVEDBENA UREDBA KOMISIJE (EU) br. 1161/2013
   оd 7. studenoga 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Pecorino di Picinisco (ZOI)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Italije za upis naziva „Pecorino di Picinisco” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Pecorino di Picinisco” potrebno je upisati u registar,

         DONIJELA JE OVU UREDBU:
   Članak 1.
   Naziv iz Priloga ovoj Uredbi upisuje se u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. studenoga 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL C 57, 27.2.2013., str. 28.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.3.   Sirevi

      ITALIJA
      Pecorino di Picinisco (ZOI)


title: Provedbena uredba Komisije (EU) br. 581/2014 оd 28. svibnja 2014. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Jambon sec de Corse/Jambon sec de Corse – Prisuttu (ZOI))

text:
               29.5.2014

               HR

               Službeni list Europske unije

               L 160/23

         PROVEDBENA UREDBA KOMISIJE (EU) br. 581/2014
   оd 28. svibnja 2014.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Jambon sec de Corse/Jambon sec de Corse – Prisuttu (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Francuske za upis naziva „Jambon sec de Corse”/„Jambon sec de Corse – Prisuttu” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Jambon sec de Corse”/„Jambon sec de Corse – Prisuttu” potrebno je upisati u registar.

               (3)

               Dopisom priloženim uz zahtjev za upis u registar, koji je zaprimljen 26. travnja 2012., francuska su tijela obavijestila Komisiju da su poduzeća L'Aziana Charcuterie Corse Nunzi Sauveur, Orezza Charcuterie La Castagniccia, Charcuterie Costa & Fils, Charcuterie Fontana, Salaisons Joseph Pantaloni, Charcuterie Passoni, Salaisons Sampiero, Salaisons réunies i Etablissements Semidei zakonito stavila na tržište proizvod pod prodajnim nazivom „Jambon sec de Corse”/„Jambon sec de Corse – Prisuttu” te da ga neprekidno upotrebljavaju više od pet godina i da je to pitanje navedeno u nacionalnom postupku povodom prigovora. Navedenim je poduzećima odobreno razdoblje prilagodbe koje stupa na snagu od datuma kada je Komisiji podnesen zahtjev za upis naziva u registar, u skladu s člankom 5. stavkom 6. Uredbe Vijeća (EZ) br. 510/2006 (3), koja je bila na snazi u trenutku podnošenja zahtjeva.

               (4)

               Osim toga, s obzirom na to da navedena poduzeća ispunjuju uvjete propisane člankom 13. stavkom 3. drugim podstavkom Uredbe (EZ) br. 510/2006, francuska su tijela istim dopisom priloženim uz zahtjev za upis u registar od Komisije zatražila da u skladu s tim člankom odredi prijelazno razdoblje kako bi se navedenim poduzećima omogućila zakonita upotreba prodajnog naziva nakon upisa u registar.

               (5)

               Uredba (EZ) br. 510/2006 u međuvremenu je zamijenjena Uredbom (EU) br. 1151/2012 koja je stupila na snagu 3. siječnja 2013. Uvjeti predviđeni člankom 13. stavkom 3. drugim podstavkom Uredbe (EZ) br. 510/2006 uključeni su u članak 15. stavak 1. Uredbe (EU) br. 1151/2012.

               (6)

               Budući da poduzeća L'Aziana Charcuterie Corse Nunzi Sauveur, Orezza Charcuterie La Castagniccia, Charcuterie Costa & Fils, Charcuterie Fontana, Salaisons Joseph Pantaloni, Charcuterie Passoni, Salaisons Sampiero, Salaisons réunies i Etablissements Semidei ispunjuju uvjete propisane člankom 15. stavkom 1. Uredbe (EU) br. 1151/2012, omogućeno im je prijelazno razdoblje od pet godina kako bi im se odobrila upotreba naziva „Jambon sec de Corse”/„Jambon sec de Corse – Prisuttu”. Međutim, budući da su poduzeća već iskoristila nacionalno razdoblje prilagodbe, primjereno je da tih pet godina stupi na snagu od dana kada je Komisiji podnesen zahtjev za upis u registar.

               (7)

               Mjere predviđene ovom Uredbom u skladu su s mišljenjem Odbora za politiku kakvoće poljoprivrednih proizvoda,

         DONIJELA JE OVU UREDBU:
   Članak 1.
   Naziv „Jambon sec de Corse/Jambon sec de Corse – Prisuttu” (ZOI) upisuje se u registar.
   Naziv iz prvog stavka odnosi se na proizvod iz razreda 1.2. Proizvodi na osnovi mesa (kuhani, usoljeni, dimljeni itd.) iz Priloga II. Uredbi Komisije (EZ) br. 1898/2006 (4).
   Članak 2.
   Poduzeća L'Aziana Charcuterie Corse Nunzi Sauveur, Orezza Charcuterie La Castagniccia, Charcuterie Costa & Fils, Charcuterie Fontana, Salaisons Joseph Pantaloni, Charcuterie Passoni, Salaisons Sampiero, Salaisons réunies i Etablissements Semidei ovlaštena su, prijelazno, nastaviti upotrebljavati naziv „Jambon sec de Corse”/„Jambon sec de Corse – Prisuttu” (ZOI) do 27. travnja 2017.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. svibnja 2014.

            Za Komisiju,

            Predsjednik

         José Manuel BARROSO

      (1)  SL L 343, 14.12.2012., str. 1.

      (2)  SL C 80, 19.3.2013., str. 17.

      (3)  Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (SL L 93, 31.3.2006., str. 12.).

      (4)  Uredba Komisije (EZ) br. 1898/2006 od 14. prosinca 2006. o utvrđivanju detaljnih pravila za provedbu Uredbe Vijeća (EZ) br. 510/2006 o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (SL L 369, 23.12.2006., str. 1.).


title: Provedbena uredba Komisije (EU) br. 464/2014 оd 6. svibnja 2004. o odstupanju od Uredbe Vijeća (EZ) br. 1967/2006 u pogledu minimalne udaljenosti od obale i minimalne dubine za potegače otvorenog mora koje love hujice ( Gymnammodytes cicerelus i G. semisquamatus ) i glavoče ( Aphia minuta i Crystalogobius linearis ) u određenim teritorijalnim vodama Španjolske (Katalonija)

text:
               7.5.2014

               HR

               Službeni list Europske unije

               L 134/37

         PROVEDBENA UREDBA KOMISIJE (EU) br. 464/2014
   оd 6. svibnja 2004.
   o odstupanju od Uredbe Vijeća (EZ) br. 1967/2006 u pogledu minimalne udaljenosti od obale i minimalne dubine za potegače otvorenog mora koje love hujice (Gymnammodytes cicerelus i G. semisquamatus) i glavoče (Aphia minuta i Crystalogobius linearis) u određenim teritorijalnim vodama Španjolske (Katalonija)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1967/2006 (1), a posebno njezin članak 13. stavak 5.,
   budući da:

               (1)

               Člankom 13. stavkom 1. Uredbe (EZ) br. 1967/2006 od 21. prosinca 2006. o mjerama upravljanja za održivo iskorištavanje ribolovnih resursa u Sredozemnom moru, o izmjeni Uredbe (EEZ) br. 2847/93 te stavljanju izvan snage Uredbe (EZ) br. 1626/94 zabranjuje se upotreba povlačnih ribolovnih alata unutar 3 nautičke milje od obale ili unutar izobate od 50 m ako se ta dubina dosegne na kraćoj udaljenosti od obale.

               (2)

               Na zahtjev države članice Komisija može dopustiti odstupanje od zabrane iz članka 13. stavka 1. Uredbe (EZ) br. 1967/2006 uz uvjet da su ispunjeni uvjeti utvrđeni u članku 13. stavcima 5. i 9.

               (3)

               Komisija je 17. listopada 2013. od Španjolske primila zahtjev za odstupanje od članka 13. stavka 1. te Uredbe za upotrebu potegača otvorenog mora koje love hujice (Gymnammodytes cicerelus i G. semisquamatus) i glavoče (Aphia minuta i Crystalogobius linearis) u njezinim teritorijalnim vodama u Kataloniji.

               (4)

               Španjolska je dostavila ažurirana znanstvena i tehnička obrazloženja za takvo odstupanje.

               (5)

               Znanstveni, tehnički i gospodarski odbor za ribarstvo (STECF) ocijenio je odstupanje koje je zatražila Španjolska zajedno s pripadajućim nacrtom plana upravljanja na svojoj plenarnoj sjednici koja se održavala od 4. do 8. studenoga 2013.

               (6)

               Odstupanje koje je zatražila Španjolska ispunjuje uvjete utvrđene u članku 13. stavcima 5. i 9. Uredbe (EZ) br. 1967/2006.

               (7)

               Postoje posebna zemljopisna ograničenja jer su zbog ograničene veličine kontinentalnog pojasa i prostorne razdiobe ciljnih vrsta ribolovna područja ograničena.

               (8)

               Ribolov nema znatan utjecaj na morski okoliš i vrlo je selektivan s obzirom na to da se potegače izvlače u vodenom stupcu i ne dodiruju morsko dno jer bi prikupljeni materijal s morskog dna oštetio ciljne vrste i gotovo onemogućio odabir ulovljenih vrsta zbog njihove izrazito male veličine.

               (9)

               Odstupanje koje je zatražila Španjolska odnosi se na ograničeni broj od samo 26 plovila.

               (10)

               Ribolov nije moguć drugim ribolovnim alatima jer se zbog njihove strukture, tehničkih svojstava i vrste oka ni jednim drugim reguliranim alatom ne mogu uloviti ciljne vrste.

               (11)

               Planom upravljanja jamči se da se ribolovni napor u budućnosti neće povećati jer će se odobrenja za ribolov izdati samo za navedenih 26 plovila s ukupnim ribolovnim naporom od 1106,35 Kw kojima je Španjolska već odobrila ribolov.

               (12)

               Zahtjev obuhvaća plovila koja su registrirana na službenom popisu koji vodi autonomna zajednica Katalonija koja obavljaju ribolovnu djelatnost dulje od 5 godina i koja love prema planu upravljanja koji je Španjolska donijela 27. ožujka 2014. (2) u skladu s člankom 19. stavkom 2. Uredbe (EZ) br. 1967/2006.

               (13)

               Ta su plovila navedena na popisu dostavljenom Komisiji u skladu sa zahtjevima iz članka 13. stavka 9. Uredbe (EZ) br. 1967/2006.

               (14)

               Predmetne ribolovne aktivnosti ispunjuju obveze iz članka 4. Uredbe (EZ) br. 1967/2006 o zaštićenim staništima jer se pripadajućim planom upravljanja izričito zabranjuje ribolov iznad tih zaštićenih staništa.

               (15)

               Zahtjevi članka 8. stavka 1. točke (h) Uredbe (EZ) br. 1967/2006 nisu primjenjivi jer se odnose na koćarice.

               (16)

               U vezi sa zahtjevom za usklađivanje s člankom 9. stavkom 3. kojim se određuje najmanja veličina oka, Komisija primjećuje da su dotične ribolovne aktivnosti vrlo selektivne, imaju zanemariv utjecaj na morski okoliš i ne provode se iznad zaštićenih staništa te je zato Španjolska u skladu s člankom 9. stavkom 7. Uredbe (EZ) br. 1967/2006 u svojem planu upravljanja odobrila odstupanje od tih odredbi.

               (17)

               Ribolovne aktivnosti na koje se to odnosi ispunjuju zahtjeve u pogledu bilježenja utvrđene člankom 14. Uredbe Vijeća (EZ) br. 1224/2009 (3).

               (18)

               Dotične ribolovne aktivnosti ne remete aktivnost plovila koja koriste alate koji nisu koće, potegače ili slične povlačne mreže.

               (19)

               Ribolov potegačama otvorenog mora uređen je španjolskim planom upravljanja kako bi se osigurao minimalan ulov vrsta navedenih u Prilogu III.

               (20)

               Potegače otvorenog mora nisu namijenjene izlovu glavonožaca.

               (21)

               Španjolski plan upravljanja uključuje mjere za praćenje ribolovnih aktivnosti kako je predviđeno člankom 13. stavkom 9. trećim podstavkom Uredbe (EZ) br. 1967/2006.

               (22)

               Stoga zatraženo odstupanje treba odobriti.

               (23)

               Španjolska mora pravodobno izvješćivati Komisiju u skladu s planom praćenja koji je predviđen u španjolskom planu upravljanja.

               (24)

               Trebalo bi uvesti ograničenje trajanja odstupanja kako bi se omogućile pravodobne korektivne mjere upravljanja u slučaju da izvješće dostavljeno Komisiji pokaže loše stanje očuvanja iskorištavanog stoka.

               (25)

               Mjere predviđene ovom Uredbom u skladu su s mišljenjem Odbora za ribarstvo i akvakulturu,

         DONIJELA JE OVU UREDBU:
   Članak 1.
   Odstupanje
   Članak 13. stavak 1. Uredbe (EZ) br. 1967/2006 ne primjenjuje se, u teritorijalnim vodama Španjolske koje graniče s obalom autonomne zajednice Katalonije, na ribolov hujice (Gymnammodytes cicerelus i G. semisquamatus) i glavoče (Aphia minuta i Crystalogobius linearis) potegačama otvorenog mora koje upotrebljavaju plovila:

               (a)

               koja su registrirana na službenom popisu koji vodi autonomna zajednice Katalonija;

               (b)

               koja se bave ribolovnom djelatnošću dulje od pet godina; te

               (c)

               koja imaju odobrenje za ribolov i love ribu prema planu upravljanja koji je Španjolska donijela u skladu s člankom 19. stavkom 2. Uredbe (EZ) br. 1967/2006.

         Članak 2.
   Plan praćenja i izvješćivanja
   U roku od tri godine od stupanja na snagu ove Uredbe Španjolska Komisiji dostavlja izvješće sastavljeno u skladu s planom praćenja koji je utvrđen u planu upravljanja iz članka 1. točke (c).
   Članak 3.
   Stupanje na snagu i razdoblje primjene
   Ova Uredba stupa na snagu na dan objave u Službenom listu Europske unije.
   Primjenjuje se do 8. svibnja 2017.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. svibnja 2014.

            Za Komisiju

            Predsjednik

         José Manuel BARROSO

      (1)  SL L 409, 30.12.2006., str. 11.

      (2)  Diari Oficiale la Generalitat de Catalunya No 6591 od 27.3.2014. str. 1.

      (3)  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).